2013 במדע

בערך זה מצוינים אירועים בולטים שהתרחשו במהלך שנת 2013 ונוגעים לעולם המדע.

 אסטרונומיה וחקר החלל
 27 בינואר – אסטרואיד 274301 שבחגורת האסטרואידים קיבל את השם "ויקיפדיה 274301" כמחווה לאנציקלופדיית האינטרנט הרב-לשונית ויקיפדיה
 15 בפברואר – התפוצצות מטאור בשמי רוסיה גורמת ל-1,200 פצועים בעיר צ'ליאבינסק וסביבותיה
 15 בפברואר – האסטרואיד דואנדה חולף במרחק של כ-30,000 קילומטרים מכדור הארץ
 23 בפברואר – התגלה האסטרואיד דואנדה
 28 בנובמבר – השביט ISON הגיע לנקודה הקרובה ביותר לשמש במסלולו וככל הנראה התפרק שם
 19 בדצמבר – טלסקופ החלל גאיה של סוכנות החלל האירופית שוגר באמצעות משגר סויוז 2 מבסיס החלל האירופי קורו בגיאנה הצרפתית

פיזיקה
 3 בינואר – צוות מחקר בראשות וולפנג קטרלה ואולריך שניידר (Ulrich Schneider) הדגימו יצירת חומר המצוי בטמפרטורה שלילית (מתחת לאפס המוחלט)
 28 בפברואר – חגורה שלישית נתגלה מתוך חגורות ואן אלן

טכנולוגיה
 6 ביולי – טיסה 214 של אסיאנה איירליינס מתרסקת בנמל התעופה של סן פרנסיסקו בעת הנחיתה. זוהי ההתרסקות הראשונה של מטוס הבואינג 777 שכללה הרוגים
 22 באוקטובר – מוכרז ה-iPad Air
 22 בנובמבר – הוכרז ה-Xbox One

 ביוכימיה 
ממוזער|180x180 פיקסלים|הליקס ארבע גדילי של DNA
 20 בינואר – פורסמה הוכחה על קיום מבנה DNA של הליקס ארבע גדילי G-quadruplex בבני אדם

רפואה
 4 בינואר – השתלת היד הראשונה בבריטניה

ארכאולוגיה
 מאי – חפירות של מוזיאון סוביבור שנערכו במחנה סוביבור חשפו מנהרה שחפרו האסירים.
 נובמבר – נאספו אלפי שברי עצמות של הומו נאלדי במערת "רייזינג סטאר"  (Rising Star - "הכוכב העולה") באזור ערש המין האנושי בדרום אפריקה.

פרסים
 פרס נובל
פרס נובל לפיזיקה – פרנסואה אנגלר (בלגיה) ופיטר היגס (הממלכה המאוחדת), על הגילוי התאורטי של מנגנון שתורם להבנת מקור המסה של חלקיקים תת-אטומיים, שאושר בגילוי החלקיק היסודי הנחזה, בניסוי שנערך על ידי ATLAS וCMS במאיץ LHC של CERN.
 פרס נובל לכימיה – אריה ורשל (ארצות הברית/ישראל), מרטין קרפלוס (ארצות הברית) ומיכאל לויט (ארצות הברית), על פיתוח מודלים ממוחשבים להבנת מערכות כימיות מורכבות.
 פרס נובל לפיזיולוגיה ורפואה – ג'יימס רותמן (ארצות הברית), רנדי שקמן (ארצות הברית) ותומאס שודוף (גרמניה/ארצות הברית), על הגילוי כיצד מתנהלת תעבורת חומרים בתא פנימה והחוצה.
 פרס נובל לכלכלה יוג'ין פאמה (ארצות הברית), לארס פיטר הנסן (ארצות הברית), רוברט שילר (ארצות הברית) על הניתוח האמפירי של מחירי נכסים 
 פרס אבל – פייר דלין (בלגיה), על מחקריו בגאומטריה אלגברית
 פרס טיורינג - לזלי למפורט (ארצות הברית) על תרומתו היסודית לתאוריה ולפרקטיקה של תחום החישוב המבוזר והמקבילי, הגדרת רעיונות כגון שעוני סיבתיות, שעונים לוגיים, בטיחות וחיוּת, מכונות מצבים משוכפלות ועקביות סדרתית.

נפטרו
ממוזער|212x212 פיקסלים|דונלד גלייזר
ממוזער|255x255 פיקסלים|פרנסואה ז'קוב
ממוזער|232x232 פיקסלים|דאגלס אנגלברט
 8 בינואר – צבי יעבץ, היסטוריון ישראלי וחתן פרס ישראל (נולד ב-1925)
 13 בינואר – יהודית בירק, ביוכימאית ישראלית וכלת פרס ישראל לחקר החקלאות (נולדה ב-1926)
 19 בפברואר – רוברט ריצ'רדסון, פיזיקאי אמריקאי, חתן פרס נובל לפיזיקה לשנת 1996 על חלקו בגילוי נוזליות על בהליום-3 (נולד ב-1937)
 28 בפברואר – דונלד גלייזר, פיזיקאי אמריקאי יהודי, חתן פרס נובל לפיזיקה לשנת 1960 על המצאת תא הבועות (נולד ב-1926)
 27 במרץ – איבון בריל, מדענית קנדית ואמריקאית, ידועה בעיקר בזכות פיתוח טכנולוגיות טילים והנעה סילונית (נולדה ב-1926)
 28 במרץ – ג'ורג' בוקס, סטטיסטיקאי בריטי-אמריקני, עסק בבקרת איכות, ניתוח סדרות עתיות ותכנון ניסויים (נולד ב-1919)
 9 באפריל – בנו ארבל, מתמטיקאי והיסטוריון של המתמטיקה (נולד ב-1939)
 10 באפריל – רוברט אדוארדס, פיזיולוג בריטי, חלוץ בתחום חקר בעיות פוריות האישה, חתן פרס נובל לפיזיולוגיה או לרפואה בשנת 2010 על חלקו בפיתוח הפריה חוץ-גופית (נולד ב-1925)
 19 באפריל – פרנסואה ז'קוב, ביולוג צרפתי, יהודי, חתן פרס נובל לפיזיולוגיה או לרפואה לשנת 1965 על גילוי מנגנון בקרת התעתוק במהלך מחקרו על אופרון הלקטוז (נולד ב-2013)
 19 באפריל – קנת אפל (Kenneth Appel), מתמטיקאי אמריקאי, היה בין המוכיחים של משפט ארבעת הצבעים (נולד ב-1932)
 4 במאי – כריסטיאן דה דוב, פיזיולוג אנגלי-בלגי חתן פרס נובל לפיזיולוגיה או לרפואה ב-1974 על חלקו במחקר בנושאי אברוני התא ליזוזום, ופראוקסיזום (נולד ב-1917)
 16 במאי – היינריך רורר, פיזיקאי שווייצרי חתן פרס נובל לפיזיקה לשנת 1986 בעבור חלקו בפיתוח מיקרוסקופ מנהור סורק (נולד ב-1933)
 6 ביוני – ג'רום קרל, כימאי פיזיקלי יהודי אמריקאי. חתן פרס נובל לכימיה בשנת 1985, על חלקו בפיתוח שיטות ישירות לקביעת מבנה גבישי (נולד ב-1918)
 15 ביוני – קנת וילסון, פיזיקאי אמריקאי, חתן פרס נובל לפיזיקה לשנת 1982 על התאוריה לתופעות קריטיות בהקשר למעברי פאזה (נולד ב-1936)
 29 ביוני – מרגריטה האק, אסטרופיזיקאית איטלקייה, מומחית בתחום הרדיו-אסטרונומיה ושימוש בספקטרוסקופיה בחקר הכוכבים, פעילה בתחום הנגשת המדע (נולדה ב-1922)
 2 ביולי – דאגלס אנגלברט, ממציא אמריקאי שנודע בשל המצאת העכבר (נולד ב-1925)
 22 בספטמבר – דייוויד הובל, ביולוג אמריקני ממוצא קנדי, חתן פרס נובל לפיזיולוגיה או לרפואה לשנת 1981, על חלקו במחקר בתחום מערכת הראייה (נולד ב-1926)
 19 בנובמבר – פרדריק סנגר, ביוכימאי אנגלי, חתן פרס נובל לכימיה פעמיים: ב-1958 עבודתו על מבנה החלבונים, ובפרט אינסולין, וב-1980, על חלקו בקביעת רצפי הבסיסים בחומצות גרעין (נולד ב-1918)
 12 בדצמבר – ליאו זקס, פרופסור לביולוגיה מולקולרית ומראשוני חוקרי הגנטיקה בישראל (נולד ב-1924)
 16 בדצמבר – צבי ינאי, הוגה דעות ישראלי, זוכה פרס ספיר (נולד ב-1935)
 23 בדצמבר – מיכאיל קלשניקוב, גנרל ומעצב נשק רוסי הידוע בזכות פיתוח רובה ה-AK-47 הנקרא על שמו (נולד ב-1919)

קישורים חיצוניים



*